2013.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu”**

Izdoti saskaņā ar

Eiropas Savienības struktūrfondu un

Kohēzijas fonda vadības likuma

18.panta 10.punktu

Izdarīt Ministru kabineta 2010.gada 30.marta noteikumos Nr.328 „Noteikumi par darbības programmas „Cilvēkresursi un nodarbinātība” papildinājuma 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām” projektu iesniegumu atlases otro kārtu” (Latvijas Vēstnesis, 2010, 59., 166.nr.; 2011, 167.nr.; 2012, 161.nr) šādus grozījumus:

1. Izteikt 8.punktu šādā redakcijā:

„8. Aktivitātes ietvaros īstenotos projektus līdzfinansē no Eiropas Sociālā fonda un finansējuma saņēmēja līdzekļiem. Aktivitātes ietvaros kopējais attiecināmais finansējums ir **29 616 925 lati**, tai skaitā Eiropas Sociālā fonda finansējums **18 865 058 lati, valsts budžeta finansējums 654 002 lati** un finansējuma saņēmēju finansējums **10 097 865 lati.”**

2. Izteikt 69.punktu šādā redakcijā:

**„**69. Projekta maksimālais īstenošanas laiks ir trīs gadi no dienas, kad sadarbības iestādē saņemts iesniegums par projekta īstenošanu, ja projekta iesniedzējs uzsāk atbalstāmās darbības pēc projekta iesnieguma iesniegšanas. Ja projekta iesniedzējs plāno uzsākt atbalstāmās darbības pēc tam, kad noslēgts līgums par projekta īstenošanu, projekta maksimālais īstenošanas laiks ir trīs gadi no dienas, kad noslēgts līgums par projekta īstenošanu. Projekta maksimālo īstenošanas laiku var pagarināt līdz 2015.gada 1.jūnijam, ja atbilstoši šo noteikumu **83.2 vai** 93.punktam veic grozījumus līgumā par projekta īstenošanu.”

3. Izteikt 83.punktu šādā redakcijā:

„83. Ja 12 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegts maksājuma pieprasījums par vismaz 25 % no projekta attiecināmo izmaksu summas, bet ne mazāk kā par saņemtajam avansam atbilstošo attiecināmo izmaksu summu, vai 24 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegts maksājuma pieprasījums par vismaz 60 % no projekta attiecināmo izmaksu summas, neskaitot papildus piešķirto finansējumu, sadarbības iestāde samazina līgumā paredzēto finansējumu par neizpildes apjomu, izņemot šo noteikumu **83.22.apakšpunktā minētajā gadījumā.”**

**4. Papildināt noteikumus ar 83.2 punktu šādā redakcijā:**

**„83.2 Projekta īstenošanas termiņu var pagarināt, nepārsniedzot šo noteikumu 69.punktā minēto termiņu, ja, īstenojot projektu, finansējuma saņēmējam ir radies finansējuma ietaupījums un ir pārsniegti finansējuma saņēmēja projektā plānotie rezultatīvie rādītāji pret izmantoto finansējuma apmēru, ievērojot šādus nosacījumus:**

**83.21. projekta rezultatīvie rādītāji (apmācīto darbinieku skaits) ir sasniegti vismaz 70% apmērā;**

**83.22. ja 24 mēnešu laikā no dienas, kad noslēgts līgums par projekta īstenošanu, sadarbības iestādē nav iesniegts maksājuma pieprasījums par vismaz 60 % no projekta attiecināmo izmaksu summas, tad, pagarinot projekta īstenošanas termiņu, sadarbības iestāde samazina līgumā paredzēto finansējumu un finansējuma saņēmējam pieejamā kopējā attiecināmo izmaksu summa nepārsniedz divkāršu projekta attiecināmo izmaksu summu, par kādu sadarbības iestādē iesniegti maksājuma pieprasījumi 24 mēnešu laikā no dienas, kad noslēgts līgums par projekta īstenošanu.”**

**5. Papildināt noteikumus ar 83.3 punktu šādā redakcijā:**

**„83.3 Ja par projektiem, kam pagarināts projekta īstenošanas termiņš saskaņā ar šo noteikumu 83.2 punktu, līdz 2013.gada 31.decembrim sadarbības iestādē nav iesniegts maksājuma pieprasījums par vismaz 70 % no projekta attiecināmo izmaksu summas, vai līdz 2014.gada 30.jūnijam – par vismaz 80% no projekta attiecināmo izmaksu summas, vai līdz 2014.gada 31.decembrim – par vismaz 90% no projekta attiecināmo izmaksu summas, sadarbības iestāde samazina līgumā paredzēto finansējumu par neizpildes apjomu.”**

6. Izteikt 93.5.apakšpunktu šādā redakcijā:

**„**93.5. projekta finansējumu palielina, izmantojot virssaistību finansējumu un citu **aktivitātē pieejamo Eiropas Sociālā fonda un valsts budžeta finansējumu**. **Finansējuma apjoms, kam piemēro šo noteikumu 94.punktā minētos nosacījumus, veido 69.4% no projekta finansējuma palielinājuma.”**

7. Izteikt 94.punktu šādā redakcijā:

„94. Ja saskaņā ar šo noteikumu 93.punktu tiek palielināts projekta finansējums, finansējuma saņēmējs ievēro šādus nosacījumus:

94.1. vismaz 20 % no finansējuma izmanto, lai apmācītu darbiniekus vecumā līdz 30 gadiem (ieskaitot), tai skaitā jauniešus vecumā līdz 24 gadiem (ieskaitot);

94.2. vismaz 15 % no finansējuma izmanto, lai apmācītu partnerus, kuru juridiskā adrese vai to struktūrvienību atrašanās vieta ir Kurzemes, Vidzemes vai Zemgales plānošanas reģionā;

94.3. vismaz 5 % no finansējuma izmanto, lai apmācītu partnerus, kuru juridiskā adrese vai to struktūrvienību atrašanās vieta ir Latgales plānošanas reģionā.”

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

02.08.2013 16:04

675

Kaspars Purmalietis

67013108, Kaspars.Purmalietis@em.gov.lv